The Martian (filmo)

The Martian estas usona sciencfikcia filmo de 2015 reĝisorita de Ridley Scott kaj kun ĉefaktoro Matt Damon. Ĝi estas bazita sur la samnoma romano de 2011 de Andy Weir. Matt Damon ludas rolon de kosmonaŭto erare forlasita sur Marso, kiu klopodas transvivi ĝis oni povos revenigi lin. La filmo strebas esti science realisma kaj ricevis tre pozitivajn recenzojn.

 Intrigo 
eta|maldekstra|La (reale ekzistanta) loko, kie surmarsiĝas Ares 3
Kiam la mars-esplora homa misio Ares 3 estas trafita de forta ŝtormo, la kosmonaŭto Mark Watney perdiĝas, kaj oni kredas lin mortinta. La misiestro Melissa Lewis decidas foriri de la planedo por ne endanĝerigi la vivojn de la ceteraj kosmonaŭtoj, lasante Watney-on. Watney tamen transvivis, sed liaj komunikiloj estis detruitaj. Sen eblo kontakti NASA, li uzas siajn plantosciencajn konojn por kreskigi manĝaĵon en la surmarsa bazeto, kun la celo vivteni sin dum almenaŭ tri jaroj kaj veturi al la loko de la misio Ares 4, kiu jam estas planita.

Dume, la inĝenieroj de NASA Vincent Kapoor kaj Mindy Park analizas satelitajn bildojn kaj ekkonscias, ke Watney plu vivas. NASA tiam klopodas kontakti lin kaj elpensi planon por revenigi lin viva.

 Aktoroj 

 Matt Damon: Mark Watney
 Jessica Chastain: Melissa Lewis, misiestro de Ares 3
 Kristen Wiig: Annie Montrose, NASA parolisto
 Jeff Daniels: Teddy Sanders, direktoro de NASA
 Michael Peña: Rick Martinez, kosmonaŭto
 Kate Mara: Beth Johanssen, kosmonaŭto
 Sean Bean: Mitch Henderson, direktoro de misio ĉe NASA
 Sebastian Stan: Chris Beck, kosmonaŭto
 Aksel Hennie: Alex Vogel, kosmonaŭto
 Chiwetel Ejiofor: Vincent Kapoor, direktoro de misio ĉe NASA
 Donald Glover: Rich Purnell, astronomo ĉe NASA
 Benedict Wong: Bruce Ng, direktoro de JPL
 Mackenzie Davis: Mindy Park, respondeculo pri satelitoj ĉe NASA
 Naomi Scott: Ryoko
 Nick Mohammed: Tim Grimes
 Eddy Ko: Guo Ming, ĉefa sciencisto de la ĉina spacagentejo
 Chen Shu: ĉefa sciencisto de la ĉina spacagentejo

 Eksteraj ligiloj 



Kategorio:Usonaj sciencfikciaj filmoj
Kategorio:Anglalingvaj filmoj
Kategorio:Filmoj aperintaj en 2015
Kategorio:Fikciaj kosmoveturantoj
Kategorio:Marso en filmoj